Държавен вестник, бр. 80, 2022 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  80
(4) При служебно пътуване до Република 
България за период до 14 дни служителят има 
право на командировъчни пари по чл. 5, ал. 1 
и 2, а в случаите, когато командировката е 
до населено място, различно от населеното 
място по постоянен или настоящ адрес на 
служителя – и на пътни и квартирни пари, 
съгласно Наредбата за командировките в 
страната, приета с Постановление № 72 на 
Министерския съвет от 1986 г. (ДВ, бр. 11 
от 1987 г.).
(5) В случаите по ал. 1 – 4 командирова­
нето се извършва от министъра на отбраната 
или оправомощено от него лице.
(6) При смърт на служителя всички свър­
зани с това разходи, включително разходите 
за транспортиране на тленните останки на 
служителя до Република България, както и 
за завръщането на пребиваващите дотогава 
с него в чужбина членове на семейството му, 
се поемат от Министерството на отбраната.
Чл. 11. За времето на участие в операции и 
мисии на НАТО и ЕС във или извън територи­
ите на техните държави членки служителите, 
назначени на длъжности в щабове и органи на 
НАТО и ЕС, получават извън командировъч­
ните пари по чл. 5, ал. 1 и 2 командировъчни 
пари в съответствие с присвоеното им военно 
звание съгласно приложение № 6 в случаите, 
когато НАТО и ЕС не поемат финансовото 
осигуряване на служителите.
Раздел II
Пътни разходи
Чл. 12. (1) Пътните разходи на служителя 
се поемат от Министерството на отбраната 
в следните случаи:
1. при първоначалното заминаване до 
местоназначението и при окончателното 
завръщане;
2. при промяна на местоназначението в 
срока на командировката;
3. при пътуване по повод смърт на съпруг/
съпруга на служителя, на негови или на съ­
пруга/съпругата родители, деца, брат, сестра;
4. при служебно пътуване до Република 
България и обратно до местоназначението;
5. при евакуация, когато разходите не се 
поемат от Министерския съвет, междуна­
родната организация или международната 
инициатива;
6. при пътуване до Република България и 
обратно до местоназначението за ползване 
на платен годишен отпуск веднъж годишно, с 
изключение на случаите, в които ползването 
на отпуска е започнало в годината на първо­
началното заминаване и на окончателното 
завръщане.
(2) Пътните разходи на членовете на се­
мейството на служител, които пребивават с 
него в приемащата държава не по-малко от 
1/2 от периода, за който той е командирован, 
се поемат от Министерството на отбраната в 
случаите по ал. 1, т. 1 – 3, 5 и 6.
(3) При неизпълнение на изискването за 
срока на пребиваване служителят възстано­
вява пътните разходи за членовете на семей­
ството си с изключение на случаите по ал. 1, 
т. 1 и 5 и в случаите, при които пребиваването 
на член на семейството е прекратено поради 
здравословни причини.
(4) Пътуването по ал. 1, т. 1 се извършва 
в дните за пътуване, определени в заповедта 
за командировка, но не повече от два дни. 
В случай че датата на пътуване е извън този 
период, пътните разходи се поемат само с 
предварително разрешение на министъра на 
отбраната при наличие на уважителни при­
чини за това.
(5) Дните на пътуването по ал. 2 може да 
не съвпадат с дните на пътуване на служителя 
в случаите по ал. 1, т. 1, 3, 5 и 6.
(6) Пътуванията се извършват със само­
лет икономична класа по финансово изгоден 
маршрут. При икономическа изгода и със 
съгласието на служителя пътуването може да 
се извърши и с автобус, с влак първа класа 
със спално място, с кораб или с лично пре­
возно средство.
(7) В случаите на пътуване с лично превоз­
но средство служителят има право на пътни 
пари в процент от цената на самолетен билет 
икономична класа и по финансово изгоден 
маршрут, определен в приложение № 3. Пътни 
разходи в съответния размер се изплащат и за 
всеки член на семейството, пътуващ самос­
тоятелно или заедно със служителя.
(8) При смяна на местоназначението, в 
случай на пътуване с лично МПС до новото 
местоназначение, на командирования слу­
жител се изплащат пътни разходи в размер 
50 на сто от стойността на самолетен билет 
икономична класа за съответната дестинация 
за покриване на транспортните разходи и 
съпътстващите пътни такси. Пътни разходи 
в съответния размер се изплащат и за всеки 
член на семейството, пътуващ самостоятелно 
или заедно със служителя.
(9) Министерството на отбраната възстано­
вява на служителя разходите по пренасяне на 
личен непридружаван багаж със самолет – до 
200 кг въздушно карго, в случаите по ал. 1, т. 1 
и 2 срещу представени разходооправдателни 
документи, включително товарителницата за 
въздушно карго.
(10) Разходите за пренасяне на личен 
непридружаван багаж при ползване на ал­
тернативен на ал. 9 транспорт се заплащат 
срещу представени разходооправдателни и 
други транспортни документи до размера на 
цената на 100 кг въздушно карго.
(11) Разходи, свързани с транспорт до и 
от карго терминала, опаковка, оформяне на